
FELHÍVÁS

A IRM Rendészeti és Bűnmegelőzési Intézet, a Kodolányi János Főiskola, a Fejér Megyei Rendőr-főkapitányság, a Fejér Megyei Önkormányzat, valamint Székesfehérvár Megyei Jogú Város Önkormányzat szervezésében ismételten

„Bűnmegelőzési Szabadegyetem”

előadássorozat indul

„Erőszak és kriminalitás, megelőzési lehetőségek, eszközök és módszerek”” 

témakörben.

A szabadegyetem célja, hogy az érdeklődők újfajta megközelítésben ismerkedjenek meg a bűnmegelőzés különféle területeivel. Fontos, hogy a hallgatóság kellő információval rendelkezzen a bűnelkövetővé, illetve az áldozattá válás folyamatáról, körülményeiről és legyenek tisztában az elkerülés lehetőségeivel.

A képzés nyitott, minden bűnmegelőzés iránt érdeklődőt várunk, legyenek akár magánszemélyek, egyetemi, főiskolai diákok, pedagógusok, önkormányzatok munkatársai, polgárőrség tagjai, rendészeti szakemberek, biztonsági vállalkozások, kisebbségi szervezetek vagy a média képviselői. 

Az előadások 14.00 órakor kezdődnek és 17.30 óráig tartanak.

Az előadás-sorozat helyszíne: 

Kodolányi János Főiskola, Székesfehérvár, Szabadságharcos u. 59. A. épület, Nagyelőadó.

Az előadások témái és időpontjai: 

	„Fiatalság, bolondság…”-avagy a kriminális személyiség kialakulása
	2008. május 16.



	A Gyámhivatal feladatai a családon belüli erőszak kezelésében.
	2008. május 16.



	„A gyermekek és fiatalok szerepe a párkapcsolati erőszakkal szembeni fellépésben, és a megelőzésben: egy kísérleti projekt tapasztalatai”
	2008. május 16.

	Fiatalkori és gyermekkori bűnözés új jelenségei és tapasztalatai a Székesfehérvári Rendőrkapitányságon
	2008. május 23.



	A büntetőjogi mediáció lehetőségei a gyakorlatban.
	2008. május 23.

	„A zöld alma még valóban éretlen…?”-a polgári mediáció és amit még felvet… 
	2008. május 23.

	A család mint az erőszak forrása. 
	2008. május 30.

	Napjaink korszerű lehetőségei a vagyon- és „önvédelemben”.
	2008. május 30.


 A jelentkezőktől 1000.-Ft-os regisztrációs díjat kérnek a szervezők, mely összeg a Kodolányi János Főiskola  bankszámlaszámlájára – 10102952-08361119-00000001 „bűnmegelőzés” megjelöléssel – átutalással, vagy csekkes befizetéssel történhet. A csekk a felhívással együtt kerül megküldésre.  A befizetést igazoló bizonylatot (csekk, vagy átutalás másolat) az első előadáskor kérjük bemutatni. (A befizetésről számlát állítunk ki, melyet kipostázunk.)

Jelentkezés:
A szabadegyetemre történő jelentkezés a mellékelt jelentkezési lap kitöltésével történik. 

A jelentkezéseket legkésőbb 2008. május 13-ig kérjük megküldeni:

- postai úton a Kodolányi János Főiskola Felnőttképzés, 8000. Székesfehérvár, Fürdő u. 1.   

- email-ben: a   felnottkepzes@uranos.kodolanyi.hu   címre

- faxon: 22/543-391 számra.

Érdeklődni: Telefon: 22/543-475

foldesik@fejer.police.hu
e-mail: felnottkepzes@uranos.kodolanyi.hu
A képzés elvégzését igazoló okmány: TANÚSÍTVÁNY

A Szabadegyetem mindhárom előadási napján jelenlévő hallgatóknak az utolsó előadást követően, ünnepélyes keretek között tanúsítványt adunk át, mely az előadásokon való részvételt igazolja.

